**JAVNI POZIV ZA ISKAZ INTERESA PRIPADNIKA CILJNE SKUPINE ZA SUDJELOVANJE U PROJEKTU**

***„ZAŽELI I POMOZI FERIČANCIMA II“***

Odlukom Ministarstva rada, mirovinskog sustava, obitelji i socijalne politike, KLASA: 984-01/23-01/29, URBROJ: 524-07-02-01-01/1-24-26 od 07 ožujka 2024. godine i Ugovorom o dodjeli bespovratnih sredstava za projekte koji se financiraju iz Europskog socijalnog fonda plus, Program učinkoviti ljudski potencijali 2021.-2027., kodni broj: SF.3.4.11.01.0043 Poduzetničkoj lokalnoj udruzi za savjetovanje Feričanci odobrena su bespovratna sredstva za provedbu projekta „Zaželi i pomozi Feričancima II“(u daljnjem tekstu: Projekt).

Projektom je predviđeno pružanje usluge potpore i podrške u svakodnevnom životu starijim osobama (65 i više godina) i osobama s invaliditetom (starijim od 18 godina) i to kroz organiziranje prehrane, obavljanje kućanskih poslova, održavanje osobne higijene i zadovoljavanje drugih svakodnevnih potreba, uz isporuku paketa kućanskih i osnovnih higijenskih potrepština.

**Pravo sudjelovanja u projektu imaju isključivo pripadnici ciljne skupine koji ispunjavaju sljedeće uvjete:**

1. Osoba starija od 65 godina koja živi u samačkom kućanstvu čiji mjesečni prihod kućanstva ne prelazi iznos 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta, ***odnosno ne prelazi trenutno 984,00 eura***, a koji istovremeno nisu korisnici iste ili slične usluge financirane iz drugih javnih izvora - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.
2. Osoba starija od 65 godina koja živi u dvočlanom kućanstvu čiji mjesečni prihod kućanstva ne prelazi iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta, ***odnosno ne prelazi trenutno 1.640,00 eura***, a koji istovremeno nisu korisnici iste ili slične usluge financirane iz drugih javnih izvora - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.
3. Osoba starija od 65 godina koja živi u višečlanom kućanstvu čiji mjesečni prihod kućanstva ne prelazi iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta, ***odnosno ne prelazi trenutno 2.460,00 eura,*** a koji istovremeno nisu korisnici iste ili slične usluge financirane iz drugih javnih izvora - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

**U slučaju višečlanog kućanstva svi članovi kućanstva moraju biti pripadnici ciljne skupine!**

1. Odrasle osobe s invaliditetom (osobe koje imaju 18 ili više godina) - koje imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja i koje istovremeno nisu korisnici iste ili slične usluge financirane iz drugih javnih izvora - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj i čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

Osoba s invaliditetom koja živi u samačkom, dvočlanom ili višečlanom kućanstvu može biti pripadnik ciljne skupine, **uz uvjet da ukoliko živi u višečlanom kućanstvu moraju svi ostali članovi kućanstva biti pripadnici ciljne skupine!**

Iskaz interesa mogu podnijeti svi pripadnici ciljne skupine koji zadovoljavaju navedene uvjete.

**Svi zainteresirani koji ispunjavaju navedene uvjete trebaju dostaviti popunjen i potpisan „Obrazac za iskaz interesa“** kao i sljedeću dokaznu dokumentaciju:

*Za pripadnike ciljne skupine od rednog broja 1.-3. (osobe starije od 65 godina)*

* preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob
* potvrda Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža (u slučaju dvočlanog i višečlanog kućanstva potvrdu je potrebno dostaviti za svakog člana kućanstva)
* potpisana Izjava o broju članova kućanstva

*Za pripadnike ciljne skupine pod rednim brojem 4. (odrasle osobe s invaliditetom)*

* preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob
* potpisana Izjava o broju članova kućanstva
* potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenje funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenje funkcionalnih sposobnosti

Zainteresirane osobe koje ispunjavaju gore navedene uvjete svoje prijave mogu podnijeti u pisanom obliku i to osobno ili poštom na adresu Udruga Fer+Plus, Trg M. Gupca 3, 31512 Feričanci s naznakom „Prijava korisnika za projekt Zaželi i pomozi Feričancima II“.

Obrazac prijave i ostale potrebne obrasce možete preuzeti u prostoriji udruge (zgrada Općine Feričanci), svakim radnim danom od 7,00 do 15,00 sati ili na Internet stranici https://zazeli.opcina-fericanci.hr/hr/novosti/

Rok za dostavu prijava: prijava se može dostaviti za vrijeme trajanja projekta.

Predsjednik Udruge

Domagoj Marinić